पीएम रिपोर्ट में खुलासा-अभिषेक के सिर पर चोट के निशान नहीं
शार्ट पीएम रिपोर्ट की कॉपी भास्कर के पास
संजय पाठक। भिलाई
अभिषेक मिश्रा हत्याकांड के खुलासे के दो दिन बाद ही चौंकाने वाला तथ्य सामने आया है। इसमें पुलिस के दावे और आरोपियों की स्वीकारोक्ति सच्चाई से हटकर है। मसलन सिर पर राड से वारकर मारने का दावा गलत साबित हो रहा है क्योंकि पोस्टमार्टम रिपोर्ट में यह स्पष्ट रुप से लिखा है कि सिर पर चोट की वजह से अभिषेक की मौत नहीं हुई है।
भिलाई पुलिस ने 23 दिसंबर को खुलासा किया कि अभिषेक की मौत सिर पर रॉड मारने से हुई। वह भी एक नहीं पांच बार। विकास जैन, किम्सी जैन और अजीत सिंह नाम के तीनों आरोपियों ने पुलिस के सामने अपराध कबूल करते हुए यही कहानी बतलाई है। पुलिस की थ्योरी को अभिषेक की प|ी जया मिश्रा और उनके पिता आईपी मिश्रा पहले ही गलत बतला रहे हैं। इस बीच भास्कर ने अभिषेक की शार्ट पोस्टमार्टम रिपोर्ट हासिल की। शेष|पेज 7
पीएम रिपोर्ट 9 बिंदुओं पर तैयार की गई है। पहला ही बिंदु कहता है कि मौत के समय कोई संघर्ष हुआ होगा, इसके लक्षण नहीं दिखे हैं। चौथे बिंदु में यह स्पष्ट किया गया है कि हेड इंज्युरी के कारण मौत नहीं हुई है। छठवें बिंदु में यह स्पष्ट किया गया है कि मौत का कोई निश्चित कारण अभी नहीं बताया जा सकता। डिटेल एनालिसिस के बाद ही इस पर कुछ कहना संभव है। सातवें बिंदु में यह स्पष्ट किया गया है कि मौत कम से कम चार हफ्ते पहले हो गई थी। इसके अलावा तीन बिंदुओं में आगे जांच किन बिंदुओं पर होगी उसके लिए आवश्यक बोन और बिसरा संग्रहित किए जाने की बात कही गई है। एक बिंदु में बॉडी आइडेंटिफिकेशन की बात हुई है जिसमें स्केलटन, कपड़े और हेयर साथ ही पहने गए अन्य सामानों की शिनाख्ती के आधार पर बॉडी अभिषेक की ही बताई गई है।
बड़ा सवाल- क्या अभिषेक को जिंदा दफनाया गया-
0 पोस्टमार्टम रिपोर्ट से जुड़े फॉरेंसिक एक्सपर्ट की माने तो अभिषेक की डेडबॉडी में मुंह बांधे जाने के निशान मिले हैं। आखिरकार अभिषेक का मुंह बांधे जाने की वजह क्या है। जब अभिषेक को सीधे ही मौत के घाट उतार दिया गया तो उसका मुंह बांधने की आवश्यकता क्यों पड़ी।
0 अभिषेक के हाथ-पैर मौत से पहले बांधे जाने के लक्षण बताए जा रहे हैं। फॉरेंसिक एक्सपर्ट की माने तो जिस स्थिति में अभिषेक के हाथ पैर बांधे गए हैं वे मौत से पहले की स्थिति के हैं। जबकि पुलिस को बताई गई कहानी में अभिषेक की मौत के बाद उसे बोरे में डालने और बॉडी को छोटा करने ये कार्य किया गया।
0 फॉरेंसिक एक्सपर्ट अभिषेक की मौत दम घुटने जैसी स्थिति से होना मान रहे हैं। लेकिन इन हालातों में संघर्ष करने जैसे लक्षण मिलने चाहिए थे। जो नहीं मिले हैं।
0 क्या अभिषेक को बंधक बनाकर रखा गया- फॉरेंसिक एक्सपर्ट की माने तो पोस्टमार्टम में बॉडी जो बयान कर रही है उससे इस बात की आशंका है कि अभिषेक को बंधक बनाकर रखा गया। बाद में उसकी हत्या की गई।
बॉक्स
पुलिस का दावा: शुक्रवार को कई अहम साक्ष्य बरामद
शुक्रवार को पुलिस दिनभर साक्ष्य जुटाने में लगी रही। पुलिस के मुताबिक हत्या में प्रयुक्त रॉड, मोबाइल, अभिषेक की घड़ी सहित अन्य सबूत बरामद कर लिया है। सुबह 11 बजे के आसपास पुलगांव पुलिस चौहान टाउन स्थित घटनास्थल पहुंची। करीब दो घंटे तक घटनास्थल की जांच की। सर्चिंग टीम को वहां से घटना के दौरान इस्तेमाल की गई क्वांटो कार, पुराने कपड़े, दीवार के पेंट, अजीत सिंह की मोटरसाइकिल, प्लास्टिक का कवर आदि बरामद किया है। उसके बाद पुलिस आरोपियों को लेकर नगपुरा रेलवे क्रॉसिंग पहुंची। वहां से वह रॉड और खून से सने कुछ कपड़े बरामद किए। पुलिस के मुताबिक यह वही रॉड है जिससे अभिषेक को मारा जाना बताया जा रहा है। उसके बाद पुलिस थोड़ा आगे बढ़ी। वहां झाड़ियों से अभिषेक की घड़ी बरामद की गई। इसके बाद पुलिस मालवीय नगर चौक गई। पुलिस के मुताबिक काफी मशक्कत के बाद वहां नाले से अभिषेक का मोबाइल भी बरामद कर लिया।
वर्जन
पुलिस ने अभिषेक हत्याकांड मामले में रॉड, घड़ी और मोबाइल, क्वांटो कार, बाइक, खून से सने कपड़े सहित कई अहम साक्ष्य बरामद किया है। इन साक्ष्यों को कोर्ट में पेश किया जाएगा।
एनपी उपाध्याय, सीएसपी दुर्ग
सवाल- जब शरीर पर चोट नहीं लगी, खून निकला नहीं तो फिर खून से सने कपड़े साफ करने और बदलने की कहानी कहां से आ गई।
झूठी है।
शरीर पर चोट न होने का शॉर्ट पीएम रिपोर्ट का दावा एक और बड़ा सवाल खड़ा करता है कि वे खून से सने कपड़े जो आरोपियों ने रसमड़ा और नगपुरा के रास्तों से बरामद किए वे किसके हैं और उन पर लगा खून किसका है।
सवाल- बड़ा सवाल ये कि जब सर पर चोट पहुंचाई ही नहीं गई तो ये रॉड कहां से आई। और पुलिस ने उसे साक्ष्य में शामिल क्यों किया।
पुलिस का खुलासा- अभिषेक के खून से लथपथ शरीर को चौहान टाउन स्थित फ्लैट में छोड़ा। कपड़े बदल और किम्सी को छोड़ने स्मृति नगर गए। िफर कार ठिकाने लगाने रायपुर गए।
पुलिस का खुलासा- विकास जैन ने आपत्तिजनक स्थिति में देखने के बाद रॉड से अभिषेक के सिर पर वार किया। और फिर उसके चाचा ने भी उसी रॉड से चार वार और किए, जिससे मौत हो गई।
जानिए, आरोपियों के बयान, पुलिस की थ्योरी और शॉर्ट पीएम रिपोर्ट में क्या विरोधाभास
23 दिसंबर को पुलिस के दावे के बाद 24 दिसंबर को किम्सी कंबोज ने भी यह कहा कि उसके सामने ही मर्डर हुआ है। शुक्रवार को पुलिस ने वह रॉड बरामद कर लिया है। इससे विरोधाभास उत्पन्न हो गया है।
इधर, पुलिस ने बताया- जिस रॉड से मारा वह बरामद
मैने बॉडी का अच्छी तरह मुआयना किया है। सिर और शरीर पर चोट जैसा निशान नहीं दिखा। पीएम में ये चीजें बारीकी से देखी जाती हंै। हो सकता है नए तथ्य सामने आएं।\\\'\\\' -डॉ अनुपमा मेश्राम, एक्सपर्ट, फॉरेंसिक साइंस
अभिषेक मिश्रा
hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva bho_Deva hin_Deva mai_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva